Miért pusztultak ki a díinosza- 
uruszók? Erre keresünk választ 
"egyik cikkünkben, melyben egy 
magyar biológust szólaltat meg az 
anyag szerzője, Olvashatnak még 
arról is, hogy az Egyesült Álla- 
mokbán egy óriás lényt fogtak ki a 
hadsereg búvárai a Michingan-tó- 
ból, melyet a katonák a tudósok 
gondjaira bíztak. Vajon melyik föl- 

szörny? Érdekes írást olvashatnak 


arról, hogy egy títokzatos tengera-. [/ 


lattjáró szeli a tengerek habjait, me- . 
lyet a mai napig nemi tudtak azonio- 
sítani a haditengerészeti felderítők. 
Próbálják ugyan feltartóztatni, ám 
sz H eds bárotagy zs as Kü- 
önös jelen el. Te kel 
foglalkozó rovátunk jövőre. már : 


Sk 


A MICHIGAN-TÓ SZÖRNYE 


Nessie amerikai vetélytársa 


Több amerikai lapban is megjelent 
a hír, miszerint több tíz méter hosszú 
szörnyet fogtak ki a Michigan-tóból 
amerikai tengerészek. A lapok bizo- 
nyítékul egy fényképet is mellékei- 
tek, amelyet állítólag a Pentagonban 
őriznek. A felvételen tisztán látszik a 
két búvár és a tóból előbukkanó 
szörny. Későbbi információnk sze- 
rint a szörnyet a felfedezésétől szá- 
mított néhány nap múlva egy hatal- 
mas acélhálóval kifogták a tóból. 

Az Egyesült Államok haditenge- 
részetének parancsnoksága egyelőre 
még nem tudja, mit kezdjén a , lelet- 
tel", annyi azonban bizonyos, hogy 
nem fogják megölni, hanem a tudó- 
sok gondjaira bízzák. 

—-Nem akarok nagy szavakat 
mondani, de a Loch Ness-i szörny 
apró állatkának tűnik az Egyesült Ál- 
lamokban kifogott őshüllőhöz képest 
— állította Richard Clark biológus 
egy washingtoni sajtótájékoztatón, -—- 
Egy búvárcsoport hat hónapon ke- 
resztül vadászott a titokzatos lényre, 
s most, hogy kifogták, tisztázni kel- 
lene, mi is tulajdonképpen. Külsejét 
tekintve dinoszauruszra emlékeztet, 
ám eddigi ismereteink szerint a dinő- 
szauruszok primitív lények voltak 


Ezzel szemben a michigani szörnyre 
rnagas fokú intellektus a jellemző. 
, Szellemi képességeit" tekintve a ku- 
tyához vagy a lóhoz mérhető. Tüdő- 
vel rendélkezik, tehát vízi és száraz- 
földi életre egyaránt alkalmas. 

Richard Clark elmondta, hogy tel- 
jesen véletlenül, egy hadgyakorlat 
alkalmával bukkantak rá a szörnyre 
először. A radarernyőn mozgó pontot 
, ismeretlen mozgó tárgy" jelzővel il- 
lették. 

Maga a kifogási művelet két hétig 
tartott. Ma már tudjuk, hogy a lény 
súlya 35 tonna, halat és húst eszik, s 
jelenleg víz alatt, égy acélhálóban 
tartják. 

—- A homloka vasúti kocsi mé- 
retű, hatalmas agyarai utalnak az , íz- 
lésére" és a temperamentumára 
mondta Clark doktor. — Elképzei- 
hető, hogy a tóban több-ilyen lény is 
él, azonban az sem kizárt, hogy más 
tavakban is létezhetnek hasonló 
szörnyek. 

Egy szó, mint száz, az amerikaiak 
megirigyelhették Nessie idegenfor- 
galmi sikereit, és az idei szezonra 
előrükkoltak egy , sokkal nagyobb, 
sokkal félelmetesebb" látványosság- 
gal... 

KI IRÁNYÍTJA A XX. SZÁZADI NAUTILUST? 
Titokzatos tengeralattjáró cirkál a tengerekben 


Egy titokzatos tengeralattjáró szeli 
a. tengerek és óceánok vizét, nincs 
tekintettel sem a határokra, sem a te- 
rületi vizekre, és könnyedén siklik ki 
. a határőrizeti szervek hajói elől, 


Kamcsatkánál 
látták először 


Azt mondják, hogy Oroszország- 
ban először úgy tíz évvel ezelőtt ész- 
lelték, armmikor egy kamcsatkai öböl- 
bén elsüllyedt . egy —— kisebb 
átomtengeralattjáró. A mentés köz- 
beni kapkodásban nem nagyon fi- 
gyeltek -a radarernyőn mózgó apró 
pontocskára. A , célpont" méretéből 
ítélve nem is gondoltak ellenséges 
tengeralattjáróra, a hazaiak helyét vi- 
szont mindenki tudta. Leginkább egy 
kíváncsiskodó bálnára gondoltak... 

Lehet, hogy akkor és ott nem is 
volt más, az viszont már tény, hogy a 
rákövetkező években nemegyszer 
észlelték a titokzatos vízijárművet 
Oroszország, — Norvégia, Anglia, 
Ausztrália, az Egyesült Államok és 
más országok partjainál. 

Egyes feltételezések szerint a vi- 

, lágóceánban több ilyen ismeretlen 
identitású . Nautilus is hajózik, 
ugyanakkor eddig még sohásem for- 
dult elő, hogy egy időben több he- 
lyen is jelezték volna a felbukkaná- 
sát, ezért általában csak egy hajóról 
beszélnek. 


Kerüli a tiltott 
tengeri zónákat 


A titokzatos tengeralattjáró kapi- 
tányát. viszont csak feltételesen ne- 
vezhetjük határsértőnek, mert való- 
ban nem ismer el semmiféle határt 
sem, de gondosan elkerüli az úgyne- 

ezett , tiltott övezeteket", és nem 
ákadályozza más hajók mozgását. 


A MAGYAR BIOLÓGUS CÁFOLJA AZ AMERIKAI ÁLLÍTÁST 
Megfulladtak-e a dinoszauruszok ? 


A dinoszauruszok iránti érdekló- 
dés virágkorát éli. A közelmúlt- híre 
például: amerikai kutatók azt állítják, 
hogy a dinoszauruszok egyszerűen 
megfulladtak, mert a légkör akkori 
35 százalékos oxigéntartalma 28 
százalékra csökkent. A mai 21 száza- 
lék fényében kissé hihetetlennek tűn- 
tek ezek az adatok. Azt kérdeztük 
Gánti Tibor biológustól, hogy létez- 
het-e, létezhetett-e élet 35 százalék- 
nyi oxigénben. 

— Ez a bizonyos 35 százalék hi- 
hető? 

— Nem. 

— Játsszunk el a gondolattal: mi 
történne akkor, hogyha 35 százalék 
oxigén lénne a légkörben? 

— Először is figyelembe kell 
venni, hogy mennyi a légkör nyo- 
mása. Ha azonos a mostanival, azaz a 
Föld felszínén egyatmoszférás a 
nyomás, akkor a 35 százalék oxigén- 
tartalom már olyan magas, hogy ab- 
ban az égés rendkívül heves. Nagyon 
nagy tüzek pusztítanák el a növény- 
és állatvilágot. A másik gond. az, 
hogy honnan jön ez a 35 százalék 
oxigén. Ugyanis jelen pillanatban 
nemigen ismerünk más számottevő 

oxigént termelő folyamatot, mint a 
fotoszintézist.. A  fotoszintézisben 
pedig meglehetősen egyensúlyban 
van az oxigénfelszabadulás és a 
széndioxid-képződés. Ezeknek 


mindig egyensúlyban kellett lenniük, 


6 A dinoszauruszok kihalásáról nagyon sok elképzelés látott már napvilágot. Hogy mi is okozta vegzetuket, 
nem tudni pontosan. Mindenesetre másként alakult volna a földi fejlődés, ha nem tűnnek el évmilliókkal ezelőtt. 


lehétnek eltolódások,"de én nenris- 
merek- olyan -adatot; -ámelyik -árra 
utalna, hogy a Föld légkörében ennél 
számottévően nagyobb lett volna az 
oxigén, Kisebb viszónt volt. Valami- 
kor csak nyomokban volt oxigén a: 
légkörben, és kb. kétmilliárd évvel 
ezelőtt szaporodott fel a légkörben az 
oxigén, és emelkedett lassan fölfelé. 
Ez" óriási katasztrófát jelentett . az 
élővilágra, mert az akkori élőlények 
számára .az oxigén mérgező volt, A 
mi számunkra is mérgező — túlzott 
adagban. 

—- Ítt nyilván a határ az érdekes, 
hogy hoi kezdődik az az érték, ami- 
kor az állatvilág számára már elyi- 
selhetetlenül nagy az oxigénmennyi- 
ség. 

— Önmagában az, hogy valahól 
30-35 százalék oxigén van, nem ve- 
szélyes az állatvilág számára. 

—— Tehát csak külső égésről van itt 
szó, tüzekről? 

— Kifejezettén tüzekről, bozóttü- 
zekről, erdőtüzekről, ezeknek a gya- 
korisága rendkívüli módon megnő 
már 30 százaléknyi öxigén esetében 
is. 

— Tehát, ami a sejtekben történik, 
a kémiai folyamatokat ez egyáltálán 
nem zavarja? 

— A belső égést nem zavarja, 
tudniillik, a sejteken belül vannak 
különböző olyan enzimek, amelyek 
az oxigénből keletkező peroxidokat 

z-azok a mérgezőek — elbontják: Sőt TT 


az első—ilyen—oxigénméregtetenítő 
mechanizmus, a luciferált rendszer- 
nek nevezett biokémiai rendszer, 
amelyik a peroxidnak az energiáját 
fénnyé alakítja, így világítanak pél- 
, dául a szentjánosbogarak. ; 


:— Ha ezt a 35 százalékot nem is : 


tudjuk elfogadni, az azért megfelel- 
het a valóságnak, hogy az utóbbi né- 
hány százmillió évben folyamatosan 
csökken a légkörben az oxigén, és 
hol lesz az az alsó határ, amikor mi 
még létezni tudunk? 

: — Az oxigén nem tűnik el, hanem 
átalakul valamivé. A kérdés az, hogy 
mivé alakul át; valószínűleg széndi- 
oxiddá alakul. A széndioxid három- 
tized ezrelék a légkörben, szemben a 
21 százalékos oxigéntartalommat, 
tehát ahhoz, hogy számottevő válto- 
zás következzen be az oxigénkon- 
céntrációban, a széndioxid-koncent- 
rációnak kell igen nagy mértékben 
megnövekednie. Mostanában növek- 
szik, de még mindig csak tized ezre- 
lék nagyságrendű. Számomra érde- 
kes az említett hír, és nagyon kíván- 
csi vagyok, hogyha a tudományos 
közlemények megjelennek, hogy mi- 
lyen adatok alapján vonták le ezt a 
következtetést. Én nem nagyon hi- 
szek abban, hogy az utolsó százmil- 

: lió évben ilyen drasztikus ingadozás 
előfordult volna az öxigénkoncentrá- 
cióban. 


vé 


6 Vajon hogy nézhet ki a rejtélyes tengeralattjáró, melyet Nautilusra kereszteltek a tengereszek. A képen egy 
amerikai tengeralattjáró szeli a habokat, mely csak külsőleg hasonlíthat a rejtélyes járműhöz. 


Persze, olyan is előfordul, hogy szí- 
vesen méri össze manőverező képes- 
ségét és sebességét a határőrhajók- 
kal. 

—Egyértelmű, hogy macska-egér 
játékot játszik velünk — mondja Au- 
gusto Jorge, egy argentin őrhajó pa- 
rancsnoka. — A minap is eljátszadoz- 
tunk egymással. Nem szégyellem 
bevallani, mert a legénység munkája 
minden elismerést megérdemel. 
Amikor észrevettük a Nautilust, el- 
indultunk, hogy befogjuk. A tengera- 
lattjáró nem válaszolt a rádiójele- 
inkre, és látszólag nyugodtan várta, 
hogy a közelébe érjünk. Amikor vi- 
szont , torpedónyi" távolságra meg- 
közelítettük, gyorsan helyet változta- 
tott, és úgy engedett tovább minket, 
mint torrero a bikát. És újra mozdu- 
latlanul várt. : 

A jelenet négyszer ismétlődött. 
Végül sikerült , a farkára ülnünk", de 
úgy látszik, , Nemo kapitány" meg- 
sejtette, hogy a helyzet komolyra 
fordult, és megszökött. Semmi esé- 
lyünk sem volt arra, hogy utolérjük, 
mert sebessége és manőverező ké- 


pessége minden képzeletet felülmúl. 

Jorge kapitány más országbéli kol- 
légái sem dicsekedhetnek nagyobb 
sikerekkel. A világsajtóban időről 
időre felbukkanó hírek szerint nincs 
ma a világon olyan hajó, amely utol- 
érhetné vagy megsemmisíthetné a 
titokzatos Nautilust. 


A Nautilus soha 
nem lött vissza 


Támadták már torpedókkal, rakéták- 
kal és mélytengeri bombákkal, de a 
hajó mindig sértetlen maradt, és s0- 
hasem akart bosszút állni a támadó 
hajón. Lehet, hogy nincs felszerelve 
semmiféle fegyverrel, de az is lehet, 
hogy a kapitány az erőszak esküdt el- 
lensége. 

Vajon ki lehet ő? Az újságírók — 
Vernére utalva — csak Nemo kapi- 
tánynak nevezik. A titokzatos kapi- 
tány és a titokzatos hajó, amiről 
mindmáig szinte semmit sem sikerült 
megtudni. Nem szokott annyi ideig 
mozdulatlan maradni, hogy bárki is 


közelebbről szemügyre vegye, fel- 
ségjeleket nem visel, s ,nem áll 
szóba" senkivel sem. Egyelőre csak 
különleges tulajdonságairól és vi- 
szonylag kis méretéről beszélhetünk. 
Ha vannak benne hajósok, legfeljebb 
hárman-négyen lehetnek. 

Az egész jelenséget e titok fátyla 
lengi körül. Legalább ennyi kérdést 
vet fel a kapitány személye. Honnan 
jött? Hol építette a tengeralattjáróját? 
A saját kedvtelésére hajózik vagy va- 
lamelyik ország kormányának a 
szolgálatában áll? Miért játszadozik 
a határőrhajókkal, ha könnyedén el is 
tűnhetne a szemük elől? A kérdé- 
sekre egyelőre nincs válasz, éppen 
ezért nem meglepő, hogy az újságíi- 
rók máris felvetették, hogy talán ide- 
gen bolygó szülötte a titokzatos 
Nemo kapitány... 

Bruce Willerrel, az amerikai hadi- 
tengerészet egyik szakértőjével kéll 
egyetértenünk, aki a következőket 
mondta: 

— Nem tudom, mi a neve, egy va- 
lami azonban biztos: lángész az az 
ember, aki megtervezte ezt a hajót... 


URALOMRA JUTHATNAK A FÖLDÖN AZ INTELLIGENS ROBOTOK 


Végveszélybe kerülhet az emberiség 


Tizenöt éven belül emberi, sőt, 
ínép magasabb értelemmel rendel: 
kező-robotok-alkothatókés ezek ké- 
sőbb uralomra juthatnak az emberi- 
ség felett a Földön — ezt jósolta Ke- 
vin Warwick, az angliai Reading 
egyetemének professzora a Brit Tu- 
dományfejlesztési Társaság éves 
közgyűlésén. 

A professzor és csoportja eddig 
hét, úgynevezett intelligens robotot 
alkotott meg. A kisautó méretű kere- 
kes kísérleti példányok kompu- 
ter-agyában a professzor állítása sze- 
rint egy rovar tudata érhető tetten. A 
gépecskék veszélyre menekülnek, 
majd folytatják tevékenységüket. 
Ultrahanggal tájékozódnak, és a brit 
villamos hálózat használja őket a 
távvezetékek ellenőrzésére. De a re- 


adingi csoport . olyan. szerkezetet is 
alkotott, amely pontosabban vezérli 
egy Karrióni tölatását, tninit az ember. 
Japán tudósok pedig olyan gépen 
dolgoznak, amely legalább egy 
macska intelligenciájával rendelke- 
zik — mondta Kevin Warwick. Ezek- 
nek a szerkezeteknek a kompu- 
ter-agya a valóságos idegrendszer 
működését utánzó ideghálózat-tech- 
nológián (neural network techno- 
logy) alapul. 

Egy másik brit kutató, a Keele 
egyetem professzora pedig arról 
számolt be, hogy egy éven belül 
megkezdődnek a kísérletek olyan 
számítógépekkel, amelyek sziliko- 
non tenyésztett valódi agysejtekkel 
működnek majd. 

A readingi 


professzor, Kevin 


Warwick ezt vetette föl előadásában: 
— Az ember alkotta teremtmények 
nem olyanok lesznek, mint az embe- 
rek, és nem biztos, hogy szeretni fog- 
ják az emberiséget. Ez veszélyes. A 
mai robotikai és mesterséges érte- 
lemkutatások logikus folytatása le- 
het, hogy az emebriség, mondjuk öt- 
ven év múlva már nem létezik, vagy 
a gépek rabszolgaságában görnyed. 
Aki ennek lehetőségét tagadja, az 
nem gondolkodik reálisan. Ha va- 
lami intelligensebb az embernél, ak- 
kor az ember uralma hamar véget ér- 
het. Majd föltette a kérdést: 

— Akarunk-e az embernél értel- 
mesebb gépeket vagy hagyjuk in- 
kább abba a munkát? Egyelőre 
messze vagyunk ettől a döntéstől, de 
már most gondolkodni kell rajta. 


AKIK A KOZMOSZBAN JÁRTAK, SEJTENEK VALAMIT 
Egy ürhajós véleménye az UFO-kérdésrol 


Gordon Cooper USA, a Gemini V. 
űrhajósa 1978. november 9-én leve- 
let küldött Griffith  — grenadai 
ENSZ-nagykövetnek, melyben is- 
mertette nézeteit az UFO-problémá- 
val kapcsolatosan. Az űrhajós ezzel a 
grenadai államfőnek — Sir Eric Gairy 
— elképzeléseire válaszolt, az ENSZ 
egyik ülésén, egy UFO-hivatalnak a 
megteremtését követelte. Gairy ké- 
rése az Egyesült Államok nyomására 
elutasításra került. Cooper űrhajós 
támogatta Gairy kérését, javaslatát. 
Már csak azért is, mert ő személye- 
sen az ENSZ főtitkára mellett felállí- 
tott UFO-kérdésekkel foglalkozó kü- 
lönbizottság a tagja volt. 

Az alábbiakban idézzük levelének 
tartalmát: 3. 

, Ezennel szeretném Önnel saját 
álláspontomat közölni a földönkívüli 
lények látogatásával kapcsolatosan, 
akiket UFO-nak nevez a közvéle- 
mény. Valamint szeretném vélemé- 
nyemet elmondani, hogy a követke- 
zőkben hogyan kezeljük ezeket a lá- 
togatókat. 

Azt hiszem, hogy ezen földönkí- 
vüli járművek, valamint legénységük 
egy másik bolygóról származnak, 
akik nyilvánvalóan műszakilag va- 
lamivel fejlettebbek, mint mi va- 
gyunk. Azt hiszem, hogy nekünk egy 
koordinált programra van szüksé- 
günk itt a Földön annak érdekében, 
hogy az összes tudományos adatot 
összegyűjthessük és kiértékelhessük. 
Majd pedig ebből kiindulva megha- 
tározhassuk, hogyan is lehetne fel- 
venni a kapcsolatokat ezekkel a lé- 


nyekkel. 
Először is azt kellene nekik bebi- 
zonyítanunk, hogy megtanultuk 


problémáinkat békés úton rendezni. 
Meg kell mutatni nekik, hogy a 
gondjainkat nem csak háborúk útján 
vagyunk képesek megoldani, mielőtt 
még az Univerzális Társadalmak 
Tagjai közé felvételt nyerhetnénk. 
Az Ő elismerésük a mi világunk 
számára hallatlan nagy lehetőséget 
nyújtana, amely további fejlődésün- 
ket segítené elő. A fentiekből kiin- 
dulva logikusnak látszik, hogy a 
Egyesült Nemzetek Szervezetének 
kell foglalkoznia e témával a lehető 
leggyorsabban. 

Továbbá megemlítem, hogy nem 
vagyok profi UFO-kutató. Sajnos, 
még nem volt lehetőségem sem egy 
UFO-ban történő repülésre, sem arra, 
hogy egy UFO-legénységgel talál- 
kozzam. De azt gondolom, hogy tu- 
dásom és képzettségem alapján jogo- 
sult vagyok arra, hogy a témával 
kapcsolatosan vitatkozhassam, mivel 
én személyesen lehetőséget kaptam 
arra, hogy a hatalmas térnek a határa- 
inál repülhessek, és ezen hatalmas és 
lenyűgöző térben utazhassak. 

1951-ben volt szerencsém számta- 
lan UFO-repülést — megfigyelni, 
amely két napon át tartott, és a repü- 
lések különböző vadászformációk- 
ban és különböző nagyságú jármű- 
veken történtek. Érdekessége a do- 
lognak az volt, hogy Európa felett ál- 
talában a kelet-nyugati irányban tör- 
téntek ezen repülések. 

Ezen járművek sokkal magasab- 
ban repültek, mint amely magassá- 
gokat mi a sugárhajtású repülőgépe- 
inkkel bármikor is elérhettünk volna. 
Megjegyzem, az űrhajósok igen 
visszafogottak, amikor az UFO-kér- 
dések felmerülnek. Ez azért van, 


mert igen sok olyan ember van Föl- 
dünkön, akik abszolút hamisított do- 
kumentációkat és vélt bizonyítékokat 
eladtak, és próbálnak eladni az űrha- 
jósok neve alatt, amellyel természe- 
tesen az űrhajósok hírnevét és elis- 
merését veszélyeztetik. Azon kevés 
kozmonauta, akit még érdekel az 
UFO-téma, igen elővigyázatos. 

Vannak közülünk néhányan, akik 
hisznek az UFO-kban, és lehetősé- 
gük is volt úgy a Földről, mint repü- 
lés közben különböző UFO-jármű- 
veket megfigyelni. Egy esetben lát- 
tunk a világűrből valamit, amely va- 
lószínű, hogy UFO volt. 

Amennyiben az Egyesült Nemze- 
tek Szervezete úgy döntene, hogy 
ezen projektumot megteremtené, és 
ezáltal az.egész történetnek a megfe- 
lelő hitelességét megteremtené, való- 
színű, hogy igen sok képzett szak- 
ember csatlakozna a kérdés megfej- 
téséhez, akik a nyilvánosság elé is 
hajlandóak volnának kilépni, hogy a 
nyilvánosságnak felkínálják a segít- 
ségüket, valamint információikat, 

Örülök annak, hogy Önt mielőbb. 
személyesen is megismerem: 

L. Gordon Cooper. 
az USA légierejének ezredese, 
űrhajós 
(A fenti levelet Sióvölgyi László, a 
kecskeméti UFO-klub vezetője bo- 
csátotta rendelkezésünkre. Az anyag 
egyik fontos dokumentuma a közeljö- 
vőben megjelenő UFO-k és bizonyí- 
tékok címü könyvnek.( a szerk.) 

